好奇

係指想要獲得資訊或者知識而起嘅一系列行為同情緒反應。

定義

好奇係一種心理狀態，可以當係情感嘅一種。喺心理學定義上，情感可以泛指啲同動機相關嘅身心狀態，每種情感都會對應某類特定嘅刺激，亦會對應某拃特定嘅身心變化，令個人有動機去做某啲行為。舉例說明，驚係種情感－
刺激：一隻動物會驚，通常係因為感知到啲危險嘢；
身心變化：隻動物驚，就會心跳加快同埋對眼擘到大一大；
動機行為：佢往往會有股強嘅動力想逃走，遠離令佢驚嘅刺激。
而响心理學上，好奇感係畀人噉描述嘅：
英文原文："... the impulse towards better cognition."
－粵文翻譯：嗰股趨向更優良認知嘅衝動。

英文原文："... a 'manipulatory motive' - that drives organisms to engage in puzzle-solving behavior that involved no tangible reward."
－粵文翻譯：一股操作性質嘅動力—會引導生物去作出唔會帶嚟咩具體犒賞嘅解謎行為。

英文原文："... a cognitive induced deprivation that arises from the perception of a gap in knowledge and understanding."
－粵文翻譯：一股受引起嘅認知缺乏感，源於感知到响知識同理解上有罅隙。

基於呢啲描述，好奇就可以噉想像：
刺激：源於隻動物感知到啲認知上有刺激性嘅事物；
身心變化：一隻動物覺得好奇嗰陣，唔會好受壓，彷彿好似件事物係一樣犒賞噉；
動機行為：佢仲會有探索行為，會行埋引起佢好奇嗰件事物度，想睇清楚啲件事物。
心理學、神經科學同動物行為學等嘅領域都有對好奇感做研究，會想知一個人覺得好奇嗰陣，佢個腦裏面發生緊啲乜變化。而且人工智能領域嘅工作者，仲有嘗試教電腦展現出好似人同第啲動物噉嘅好奇行為。

起因刺激
新穎性
不確定性
衝突性
複雜性

探索行為

遊戲設計

AI 研究 

強化學習可以結合人工好奇嚟用：喺廿一世紀初，AI 最大嘅弱點係專化得滯，教一個 AI 幫手睇病，佢唔會識得做法律相關嘅判斷，但由現實經驗可知，人有能力學完一樣嘢走去學第樣；噉嘅其中一個重要原因係，人具有好奇心－喺手上資訊唔夠嗰陣，人往往會主動噉去搵新嘅資訊吸收；於是有 AI 研究者就提出咗「人工好奇」嘅概念，主張要用電腦模擬人類嘅好奇心，從而教到 AI 唔使吓吓都要由人類畀資訊佢，而係會曉自己搵資訊吸收。

對於人工好奇嘅概念，有人就舉咗個噉嘅例子：
想像家陣有個人喺一間超市裏面兜圈噉行，想搵菠菜；
喺每一步，個人都行經幾排貨架，呢啲貨架上面並冇菠菜；
如果個人係跟簡單 RL 行事嘅，佢會一路噉「周圍貨架冇菠菜，冇任何一個選項得到強化」，進入「永世都唔會離開個圈」嘅狀態；
但假如個人具有好奇心嘅能力，曉有動機想探索未行過嘅路線，隨機噉揀條圈以外嘅路線行－就有可能最後搵到菠菜，或者最少脫離「係噉兜圈」嘅狀態。
有研究者指，呢點就係缺乏好奇心嘅 AI 嘅問題所在－冇好奇心嘅智能體，一定要有人畀有用嘅資訊或者環境佢，先會有能力成長，但喺現實，人成日都會面對「周圍環境冇咩有用資訊」噉嘅情況，要自己去搵資訊；而好奇心正正就係能夠「令人自發噉去搵有用資訊」嘅嘢。要達致人工好奇，一段 RL 演算法起碼要有以下嘅嘢：
段演算法要有記憶能力，能夠記住過往嘅經驗；
段演算法要識得將「而家呢刻觀察到嘅嘢」攞去同記憶入面嘅片段對比；
 唔淨只取決於一個行動能唔能夠達到目的，仲要或多或少噉取決於「件行為帶嚟嘅觀察有幾新穎」。
... 呀噉。

創造力
稱奇感
認知需要
知識論
Teaser

文獻

Berlyne, D. E. (1950). Novelty and curiosity as determinants of exploratory behaviour. British journal of psychology, 41(1), 68.
Burda, Y., Edwards, H., Pathak, D., Storkey, A., Darrell, T., & Efros, A. A. (2018). Large-scale study of curiosity-driven learning (PDF). arXiv preprint arXiv:1808.04355.
Ciolfi, L., & Bannon, L. (2002, September). Designing Interactive Museum Exhibits: Enhancing visitor curiosity through augmented artefacts. In Eleventh European Conference on Cognitive Ergonomics (Vol. 7).

攷

拎

How can Artificial Intelligence become curious?. Towards Data Science.
情感